Държавен вестник, бр. 102, 2010 г., стр. 37

БРОЙ  102	
Д Ъ Р Ж А В Е Н  В Е С Т Н И К 	
СТР.  37  
Раздел VIII
Закриване на сметка, заличаване на регис­
трация. Блокиране на сметка 
Чл. 23. (1) Закриването на сметка в регис­
търа се извършва при условията и по реда на 
Регламент 2216/2004/ЕК.
(2) Администраторът на регистъра закрива 
сметка на оператор в случаите на отмяна на 
разрешително за емисии на парникови газове. 
(3) Когато в сметката, която предстои да 
бъде закрита, има налични квоти, админи­
страторът на регистъра прехвърля тези квоти 
в резерв „нови участници“ за съответната 
година.
(4) Администраторът на регистъра издава 
решение за закриване на сметка на юриди­
ческо или физическо лице по ал. 1 и предос­
тавя копие на оператора в 3-дневен срок от 
издаването му.
(5) Решението по ал. 4 може да се обжалва 
по реда на Административнопроцесуалния 
кодекс.
Чл. 24. (1) Администраторът на регистъра 
закрива сметка на юридическо или физическо 
лице и когато:
1. юридическото или физическото лице 
подаде заявление до администратора на ре­
гистъра за закриване на сметката в регистъра;
2. не е платена ежегодната такса за годишно 
администриране на сметката съгласно Тари­
фата за таксите, които се събират в системата 
на МОСВ.
(2) При наличие на сметка с нулев баланс 
по нея и нерегистрирани сделки за период 
12 месеца от датата на регистрация админи­
страторът на регистъра уведомява притежа­
теля на сметката за закриването є в срок до  
60 дни от датата на уведомяването.
(3) В случаите по ал. 2 администраторът 
не закрива сметката на юридическо или фи­
зическо лице при наличие на писмено пот­
върждение от притежателя на сметката, че не 
желае сметката му да бъде закрита.
(4) Администраторът на регистъра издава 
решение за закриване на сметка на юридическо 
или физическо лице по ал. 1 и го предоставя 
на оператора в 3-дневен срок от издаването му. 
(5) Решението по ал. 4 може да се обжалва 
по реда на Административнопроцесуалния 
кодекс.
Чл. 25. (1) При уведомяване от ИА „БСА“ 
за отнемане акредитацията на верификаци­
онен орган за регистрираните в България 
верификационни органи администраторът 
на регистъра:
1. заличава регистрацията в регистъра;
2. закрива достъпа на верификационния 
орган;
3. незабавно уведомява операторите, избра­
ли съответния верификационен орган.
(2) При установяване на отнета и/или 
невалидна акредитация на чуждестранни 
верификационни органи администраторът 
на регистъра:
1. заличава регистрацията;
2. закрива достъпа на верификационния 
орган до регистъра;
3. незабавно уведомява операторите, избра­
ли съответния верификационен орган.
Чл. 26. (1) Ако от 1 април на всяка година 
годишните верифицирани емисии на дадена 
инсталация/въздухоплавателно средство за 
предходната година не са били вписани в 
регистъра в съответствие с изискванията 
за вписване на верифицирани емисии по 
Приложение VІІІ на Регламент 2216/2004/
ЕК, администраторът на регистъра блокира 
прехвърлянето на квоти от операторската 
сметка за тази инсталация/въздухоплавателно 
средство съгласно чл. 131и, ал. 3 ЗООС.
(2) Когато верифицираните годишни еми­
сии по ал. 1 са били вписани в таблицата на 
верифицираните емисии, администраторът 
на регистъра отблокира сметката от датата 
на вписването им. 
(3) Администраторът на регистъра уведо­
мява съответния притежател на сметка, както 
и министъра на околната среда и водите от­
носно блокирането/отблокирането на всяка 
операторска сметка. 
Раздел IX
Регистрация на проекти по механизма „Съв­
местно изпълнение“
Чл. 27. Администраторът на регистъра из­
вършва регистрация на проекти по механизма 
„Съвместно изпълнение“ след получаване от 
МОСВ на писмо за одобрение на проекта, 
публикуван на интернет страницата на Рам­
ковата конвенция на ООН по изменение на 
климата.
Чл. 28. (1) За изпълнението на проект, полу­
чил писмо за одобрение по чл. 27, вносителят 
на проекта изготвя доклад за мониторинг, съ­
държащ данните от мониторинга, осъществен 
в съответствие с плана за мониторинг към 
проектната документация.
(2) Докладът по ал. 1 подлежи на верифи­
кация от независим верификационен орган. 
(3) При необходимост от обновяване копие 
от доклада по ал. 1 се изпраща на вносителя 
на проекта за преработване.
(4) Преработеният доклад по ал. 3 се из­
праща в ИАОС и в МОСВ.
Чл. 29. (1) Вносителят на проекта подава 
искане до министъра на околната среда и 
водите за отчитане и прехвърляне на гене­
рираните единици редуцирани емисии (ЕРЕ) 
от проекта. Към искането се прилага и вери­
фицираният доклад от мониторинга.